70d5b898ecf4f4af8b4a8f7b78e29342
##### Yπάρχει πιθανότητα σοβαρής αιμαρραγίας;


oralmedsurg.com
2021.04

Η αιμορραγία που αναπτύσσεται διεγχειρητικά, είναι απόλυτα αναμενόμενη κατά τη διενέργεια τομής των ιστών και  ελέγχεται κατάλληλα με την εφαρμογή, πιεστικού πωματισμού, διαθερμίας, αιμοστατικών παραγόντων και ραμμάτων όπου κάποιο ή κάποια από αυτά κριθούν απαραίτητα. Ελάχιστη ποσότητα αίματος μπορεί να εντοπισθεί για λίγο χρονικό διάστημα μετεγχειρητικά αλλά αυτό κρίνεται εντελώς φυσιολογικό. Σε περίπτωση ωστόσο που επιστρέφοντας σπίτι νιώθετε άβολα με αυτή την κατάσταση δαγκώστε στην περιοχή του τραύματος σχετικά πιεστικά λίγες γάζες και επικοινωνήστε εκ νέου με τον ιατρό. Σε γενικές γραμμές πάντως η ποσότητα αίματος που χάνεται κατά τη διενέργεια μια ενδοστοματικής βιοψίας θεωρείται αμελητέα. Σε ειδικές περιπτώσεις ασθενών με λήψη αντιαιμοπεταλιακών ή αντιπηκτικών φαρμάκων το μόνο που χρειάζεται είναι κατάλληλος προγραμματισμός και ενδεχόμενη ρύθμιση - τροποποίηση των φαρμάκων.



2b5300359301d4d0cf7a076d6a89396e
##### Πότε θα επιστρέψω στη δουλειά μετά την βιοψία;


oralmedsurg.com
2021.04

Γενικά η βιοψία δεν αποκλείει την πιθανότητα να εργασθείτε ακόμη και την ίδια ημέρα. Φυσικά, αν πρόκειται για χειρωνακτική κοπιαστική εργασία καλό είναι να αποφευχθεί για 1 - 2 ημέρες, διάστημα για το οποίο μπορεί να χορηγηθεί κατάλληλη ιατρική βεβαίωση.



3694c0361ca807ff295f7bb67ada6c87
##### Ποιος εξετάζει το ιστοτεμάχιο που λαμβάνεται από τη βιοψία; Σε πόσο καιρό θα έχω το αποτέλεσμα;


oralmedsurg.com
2021.04

H ιστολογική εξέταση πραγματοποιείται από Παθολογοανατόμο, ειδικευμένο Ιατρό που ασχολείται αποκλειστικά με αυτό το αντικείμενο. Το Ιατρείο μας συνεργάζεται με καταξιωμένο Ιστοπαθολογικό Εργαστήριο με εμπειρία ετών. Το ιστοτεμάχιο από τη στιγμή που αφαιρεθεί χρειάζεται κατάλληλη επεξεργασία διάρκειας ημερών μέχρι να είναι εφικτό να αξιολογηθεί μικροσκοπικά. Για αυτό το λόγο η ιστολογική έκθεση απαιτεί διάστημα 3 - 4 ημερών, πλην ειδικών περιπτώσεων, για να συνταχθεί.


